पाकिस्तान और पाकपरस्त आतंक भारत में सबसे बड़ा मुद्दा है। इसका असर कश्मीर ही नहीं बल्कि पूरे देश और उसकी सियासत पर गहरा रहता है। ऐसे में सेना की आतंकवादियों पर सख्ती बढऩे के साथ ही मोदी सरकार को उसका स्वाभाविक श्रेय भी मिलेगा। कोई बड़ी बात नहीं कि एक आध सर्जिकल स्ट्राइक और भी हो जाए। यानी रमजान के दौरान जो आलोचना बीजेपी की हुई उसे अब सेना की कड़ी कार्रवाई के जरिए प्रशंसा में बदलने का पूरा प्लान तय हो चुका है। प्लान अगर कामयाब रहा तो उसका लाभ अन्यत्र चुनावों में भी मिलेगा। इस तरह से फिलवक्त तो मोदी ने मास्टर स्ट्रोक चल दिया है।